**Cum se redactează o lucrare academică?**

De la o simplă temă de curs sau referat, dacă profesorul îți spune că mai trebuie lucrat la ea, atunci să știi că estetica textului te va ajuta foarte mult.

Sunt unele lucruri de care trebuie să ținem cont neapărat!

1. Fontul va fi mereu Times New Roman (fără **bold**, *italic* sau subliniere; doar dacă este cazul le folosești, sunt câteva exemple mai jos.)

2. Dimensiunea textului trebuie respectată astfel:

a. 12 pentru redactarea normală

b. 14 pentru titluri (plus **bold**, doar dacă este titlu)

c. 10 pentru bibliografie

3. Spațierea textului se va realiza tot timpul cu 1.5

4. Textul trebuie alineat cu Justify

5. Marginile textului să fie 2,5 cm pe toate părțile

**Acum să trecem la lucruri și mai interesante! (scriu cu bold ca să sară în ochi, nu uita că într-o lucrare academică, trebuie să respecți ceea ce am scris mai sus)**

1. Introducerea și concluzia.

Aceste două elemente ar trebui să se regăsească în majoritatea lucrărilor academice, nu chiar toate, depinde de tema și contextul lucrării.

Termeni de folosit la introduceri:

* În început ...
* Tema abordată ...
* Acest eseu / această temă de seminar ...
* Elementele teoretice pe care le voi prezenta ...
* (titlul lucrării / temei ) are nevoie de o abordare din partea mea pentru că ...

Termeni de folosit la concluzii:

* Datorită celor prezentate mai sus ...
* În concluzie, în încheiere ...
* Pentru că am atins scopul acestei teme ...
* Sper că atenția cititorului a fost captată profund ...
* În final, aș vrea să adaug o concluzie clară și simplă legată de tema mea. Aceasta este ...

**Redactarea propriu-zisă:**

Aici, trebuie să devii creativ. Trebuie să captezi atenția cititorului și să fii persuasiv, să îl faci să citească până la capăt.

Nu este recomandat să dai copy-paste surselor de pe Internet și nici din cărți pentru că aplicația turnitin îți găsește procentul de plagiat.

Iată ce fac eu înainte de redactarea unui eseu:

* îmi adun ideile proprii într-un alt word sau pe foaie (fac un mic brainstorming)
* secționez tema (spre exemplu, un mic istoric, date exacte, ascensiune, categorii)
* caut cuvinte-cheie și pe baza acestora, fac un mic research, sunt șanse mari să găsești ceea ce îți trebuie!

Când ai umplut o pagină, să nu uiți de paragrafe. Paragrafele, de regulă, marchează o nouă idee, un exemplu sau chiar pune accent pe estetica lucrării. Recomandat este să faci câte 3, maxim 4 paragrafe pe pagină. (paragraful se plasează cu tab, cred că știi asta).

Să nu uiți de o chestie: titlurile importante din text o să le subliniezi cu italic

**Bibliografia:**

Există multe surse de inspirație, iar dacă profesorul te găsește că „furi”, te poate arde la notă. Cel mai bine este să pui sub notă de subsol (footnote) orice sursă. (life hack: dacă ai o sursă de pe Internet și profesorul nu vrea acest lucru, în locul site-ului, poți să cauți o carte asemănătoare și să pui titlul cărții la bibliografie)[[1]](#footnote-1)

**Modele de plasare a bibliografiei:**

Bibliografia pentru carti:

NUMELE autorului, Prenumele autorului, Titlul cartii, Orasul, Editura, Anul publicarii

Bibliografia pentru enciclopedii:

Titlul enciclopediei, Data editiei, Numarul volumului, Orasul, Editura, Anul publicarii

Bibliografia pentru reviste:

NUMELE autorului, Prenumele autorului, "Titlul articolului", Numele revistei, Orasul,data aparitiei, nr. paginii

Bibliografia pentru ziare:

NUMELE autorului, Prenumele autorului, "Titlul articolului", Numele ziarului, Orasul,data aparitiei, nr. paginii

Bibliografia pentru un film:

Titlul filmului, Regizorul, Casa de productie, Anul

Bibliografia pentru un CD/DVD:

Titlul discului, Versiunea, Data, "Titlul articolului", Publicatia

Bibliografia pentru internet:

URL, numele autorului (sau al site-ului), data

La finalul lucrării o să adaugi o pagină separată cu titlul: Surse bibliografice și acolo adaugi toate sursele

**Alte elemente importante:**

1. Pagina-oglindă (este prima pagină pe care scrii informațiile necesare, model mai jos)

Universitatea

Facultatea

**Titlul lucrării**

* temă de seminar / curs / eseu / referat -

Nume referent:

Orașul, anul

2. Numerotarea paginilor – numerotarea începe de la introducere, pagina oglindă nu trebuie să intre în numerotare.

3. Diacriticele și gramatica – într-o lucrare academică nu trebuie să uiți de aceste aspecte. Dacă ești nesigur pe tine, poți căuta pe Internet aplicații care îți corectează textul.

4. Citește cu glas tare după ce ai redactat textul – te ajută să găsești greșeli (cum ar fi ătsa)

5. Nu uita să-l salvezi cu numele tău și specializarea – Nume\_Prenume\_Specializare

6. .PDF sau .DOCX? – Aici depinde ce dorește profesorul, dar dacă vrei să nu îți spună profesorul că lucrarea e cu susul în jos, îl salvezi .PDF pentru că tu poți să ai o versiune mai veche, iar profesorul o versiune mai nouă.

7. Altă metodă în afară de pagina-oglindă:

A screenshot of a cell phone

Description automatically generated

După cum observi, în antet am adăugat Facultatea, Specializarea și anul. Tot titlul cu bold, iar mai jos, numele.

Atâtica. 😊

1. Aici se află nota de subsol (footnote) :D [↑](#footnote-ref-1)